weggooi | Net nog 'n paar gedagtes
Tag Archives: weggooi
Posted on Januarie 27, 2015 by Maree Clarkson
‘n Paar van my ou skilder verfborsels op ‘n rak in my ateljee – uitgedroog en hopeloos verby!
Ek het rakke en rakke en bokse en bottels en roomysbakke en tasse vol goed! So elke nou en dan voel ek oorweldig dan is daar ‘n poging om van dit ontslae te raak, maar gewoonlik nie baie suksesvol nie.
Maar ‘n plus daaromtrent is dat ek mooi goed ontdek waarvan ek vergeet het en dan bring ek dit uit en her-rangskik alles in die huis weer ‘n bietjie. Dan gaan die ‘nuwe’ goed ou-bokse toe, tot volgende keer.
Nou die dag het ek ‘n klomp skulpe in ‘n boks raak geloop, van dae toe ek nog skulpe bymekaar gemaak het. Ek het die mooistes uitgesoek en die res is tuin en blombakke toe – ek kon dit nie weggooi nie!
Dis dieselfde storie met vere. Hulle sê mos ‘moet nooit verby ‘n veer loop sonder om dit op te tel nie’. Wel, dis wat ek doen, tel al wat ‘n (mooi) veer is op. Ek gebruik baie daarvan wanneer ek juweliersware maak, maar die res is in bokse en bottels en ook ‘n laai of twee!
‘n Halssnoer met ‘n veer
Ander goed wat ek nie kan weggooi nie is bokse, stukke hout, bottels en draad. Dis nie lank nadat ek dit weg geggooi het nie dat ek iets wil bou en dan is ek op soek na dit! So nou sal alles maar net bly waar dit is totdat ek dit eendag nie meer kan vat nie en ‘n groot skoonmaak weer begin!
‘n Hoekie in my “garden shed” vol “nodige” goed
Posted in afrikaanse blog	Tagged weggooi,weggooi goed